Mr. Os

Mohd Yusof bin Abdul Hamid atau lebih dikenali sebagai Mr. Os (Jawi: محمد يوسف بن عبدالحميد 5 April 1961 – 8 April 2016) ialah seorang pelakon, penyanyi, pelawak, pengarah, penulis skrip dan pengacara Malaysia. Beliau dilahirkan di Kuala Kangsar, Perak.

Kerjaya
Mohd Yusuf memulakan kerjaya sebagai pelakon filem pada tahun 1986 menerusi filem Balik Kampung. Pada tahun kemudiannya, iaitu tahun 1987, beliau diberikan kepercayaan untuk memegang watak utama dalam filem Mr. Os. Ketika zaman kemuncaknya, beliau sering digandingkan dengan pelawak Sheila Rusly, Salih Yaacob dan Aziz Sattar. Dalam tahun 1988, beliau bersama-sama Hussein Abu Hassan, Puteri Salbiah dan Latif Ibrahim telah membintangi sebuah filem seram Indonesia bertajuk Bisikan Arwah. Didalam filem ini Mohd Yusuf memegang watak sebagai Parta; seorang pemuda kampung yang telah dibunuh beramai-ramai dan kemudianya kembali menjelma untuk membalas dendam. Adalah difahamkan bahawa Bisikan Arwah adalah lakonan pertama dan terakhir beliau dalam filem seram. Pada tahun 1990, beliau dicalonkan untuk kategori Pelakon Pembantu Lelaki Terbaik (FFM) di Festival Filem Malaysia ke-9 menerusi lakonan berkesannya sebagai pemuda autisme dalam filem Adik. Beliau juga pernah memenangi anugerah Pelakon Komedi Terbaik sebanyak dua kali di FFM iaitu menerusi filem Mr. Os (1987) dan Ghazal Untuk Rabiah (1997). 

Selepas filem terakhirnya pada 1997, Mohd Yusuf menyepi dari bidang perfileman dan bekerja sebagai seorang pengusaha perkhidmatan teksi.Mr Os Jadi Pengacara Apa Ke Halnya di TV9, "...lebih fokus kepada pekerjaannya sebagai pemandu teksi...", Budiey.com. Diambil pada 25 Februari 2011. Pada tahun 2009, beliau kembali ke persada seni Malaysia sebagai pengacara untuk rancangan televisyen TV9, Apa Ke Halnya?."Mr Os Jadi Pengacara Apa Ke Halnya di TV9", Budiey.com. Diambil pada 25 Februari 2011.

Beliau pernah menguruskan perniagaan chalet yang dinamakan Chalet D’ Kampung Mr Os terletak di Kampung Kota Lama Kanan, empat kilometer dari Bandar Diraja Kuala Kangsar. Chalet tersebut menawarkan pelbagai chalet pilihan dalam suasana kampung.Mr Os sibuk urus chalet Harian Metro. Dicapai pada 28 Mei 2013.

Johan Maharaja Lawak Mega
Os dan Abon membentuk kumpulan Osbon dan menjuarai pertandingan Maharaja Lawak Mega pada 30 Disember 2011 di Stadium Malawati, Shah Alam, Selangor. Pada peringkat akhir peserta dikehendaki membuat dua persembahan bertemakan konsep bebas dan komedi muzikal.Osbon Juara Maharaja Lawak Mega, Bawa Pulang RM350,000  mStar Online (21 Disember 2011). Diperoleh pada 28 Mei 2012.MLM: Osbon Pesaing Sengit Boboi  mStar Online (10 Disember 2011). Diperoleh pada 28 Mei 2012.

Selang beberapa hari dari itu, Mr. Os telah bertemu MARIONEXXES untuk berbincang membuat muzikomedi bagi lagu baru seperti laporan Oh Bulan. Lagu itu diberi judul Oh Kome yang menyambung kesinambungan lagu hits beliau, Deghoyan Dah Berbunge.

Osbon memenangi hadiah wang tunai sebanyak RM350,000 dan sebuah trofi sumbangan Astro.
 Kedua ialah kumpulan "Boboi" (gandingan Afdlin Shauki dan Harun Salim Bachik) menerima hadiah wang tunai sebanyak RM250,000 berserta sebuah trofi 
 Ketiga ialah kumpulan "Saehu" daripada Indonesia membawa hadiah wang tunai RM150,000 dan sebuah trofi.
 Keempat ialah kumpulan Syok yang dianggotai oleh Ifa Raziah, Suhaimi Yusof dan Mohd Arif Shamsudin. Mereka mendapat wang tunai sebanyak RM50,000 berserta trofi.

Kematian
Mr. Os meninggal dunia pada hari Jumaat 8 April 2016 pada usia 55 tahun di Hospital Selayang. Beliau menghembuskan nafasnya yang terakhir sekitar jam 3 petang setelah mengadu sakit akibat kanser yang dihidapinya. Jenazah beliau dikebumikan di Tanah Perkuburan Islam Bukit Permata, Taman Sri Gombak.Pelawak terkenal Mr Os meninggal dunia Astro Awani (8 April 2016). Dicapai pada 28 Mei 2016. Beliau meninggalkan dua balu dan tujuh anak.Kemalia Othman (8 April 2016). Pelawak Mr Os Meninggal Dunia Akibat Kanser Paru-Paru mStar Online. Dicapai pada 28 Mei 2016.

Filemografi

Filem
 Tahun Tajuk Watak Catatan  1986  Balik Kampung Yusof Filem pertama1987 Keluarga 99 Mr. Os  Os / Dato' Osman 1988 Bisikan Arwah  Parta Filem Indonesia, filem seram pertama dan terakhir Kembar Siam Yusof / Mr. Os  Fighting Madam 2 Filem Hong Kong Jodoh Boleh Diatur  Mr. Os Filem Indonesia1989  Awang Spanar Awang Spanar  Hero Os Juga sebagai pengarah1990 Adik  Os / Adik Juga sebagai penulis skrip  Orang Kampung Otak Kimia  Os  1991 Boss Kapten 1992 Fifty/Fifty Jamik Filem Amerika Syarikat  Sahabat  Sebagai penulis skrip dan cerita asal 1993 Cikgu Romantik Ramli bin Pandak aka P. Ramlee   Sengketa Cinta  1994 Red Haired Tumbler di Malaya Ramlan    1995 Beyond Rangoon Pedagang Sungai Filem Amerika Syarikat  1997 Ghazal Untuk Rabiah  Os  2010 V3 Samseng Jalanan Pemandu Teksi2011 Toyol Nakal Udin Jilat Senario The Movie Ops Pocot  Pak Bad  2014 Suatu Malam Kubur Berasap 2  Hantu Pocong / Hantu Cina / Drakula Penampilan khas 2015 Gangsterock Kasi Sengat Pemandu Teksi Filem terakhir

Sitkom
 Tahun Tajuk Watak Saluran TV Catatan 1994 Santan Berlada Pelbagai watak  TV1 Sitkom pertama dan terakhir  

Drama
 Tahun  Tajuk Watak Saluran TV  Catatan  2012–2013 Oh My English! Pak Sham Astro TVIQ Drama pertama  2014 Tanah Kubur (Musim 13) Osman Astro Oasis Episod: "Kucing Bin Osman"; drama terakhir 

Telefilem
 Tahun Tajuk Watak Saluran TV Catatan 2003 Kampung Meletup Pak Osman MisaiVCD 2004 Cinta Kinabalu 2006 Os Anak Tarzan Os Juga sebagai pengarah  Jesnita Juga sebagai penolong pengarah  My Tambang Os 2008 Putar Alam Ben  2009 3 Hero Pencen Dalam Kain Ketat IsabelaAstro Prima 2011 Halimah Jongang Bapa Halimah 2013 Opah Raya Stail Tok TamAstro Ria Raya Nora Jambu Telefilem terakhir 

Televisyen 
 Tahun Tajuk Peranan Saluran TV 1998 Temasya Aidilfitri Pengacara TV1 1999 Raya Berzaman Pelbagai watak TV1 2009 Apa Ke Halnya?  Pengacara  TV9

Peserta
 Tahun Tajuk Kumpulan  Catatan  2011 Maharaja Lawak Mega 2011 Osbon Bersama Abon 2013 Maharaja Lawak Mega 2013 Osama Bersama Isma Aliff

Diskografi
+Single  Tahun Tajuk 1995 "Durian Dah Berbunga" 2009 "Boria Kuala Lumpur"

Anugerah dan pencalonan
 Festival Filem Malaysia ke-7 (1987)—Pelakon Komedi Terbaik"Festival Filem Malaysia ke 7 (1987): Pelakon Komedi Terbaik" , Arkib FFM, Sinema Malaysia. Dicapai pada 25 Februari 2011.
 Festival Filem Malaysia ke-13 (1997)—Pelakon Komedi Terbaik"Festival Filem Malaysia ke 13 (1987): Pelakon Komedi Terbaik", Arkib FFM, Sinema Malaysia. Dicapai pada 25 Februari 2011.

Rujukan

Pautan luar


Kategori:Kelahiran 1961 
Kategori:Kematian 2016
Kategori:Pelakon lelaki Malaysia
Kategori:Penyanyi lelaki Malaysia
Kategori:Pelawak Malaysia
Kategori:Pelawak Melayu
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Perak
Kategori:Pelakon lelaki Malaysia abad ke-20
Kategori:Pelakon filem Malaysia
Kategori:Pengarah filem Malaysia
Kategori:Pelakon televisyen Malaysia
Kategori:Pengacara televisyen Malaysia
Kategori:Kematian akibat kanser paru-paru